b'\n_START_ARTICLE_\nJohn Williams (Bounty)\n_START_PARAGRAPH_\nJohn Williams, jedan od pobunjenika s broda Bounty, rodom s otoka Guernsey u Engleskom kanalu._NEWLINE_Nakon pobune na brodu Bounty, 28. travnja 1789. s ostalim pobunjenicima vra\xc4\x87a se na Tahiti, gdje mu se pridru\xc5\xbeuje Tahi\xc4\x87anka Faahotu. S Tahitija pobunjenici odlaze na otok Pitcairn. Williams je me\xc4\x91u pobunjenicima bio na glasu po svojoj umje\xc5\xa1nosti u raznim poslovima, a me\xc4\x91u ostalim radio je kao kova\xc4\x8d. Njegova pratilja i "formalno" supruga Faahotu ubrzo je umrla. Iako to\xc4\x8dan razlog njene smrti nije poznat, spominje se pad sa litice prilikom sakupljanja pti\xc4\x8djih jaja._NEWLINE_Nakon smrti Faahotu Williams se o\xc5\xbeenio s Toofaiti (eng. Nancy), koja je prije bila pratilja Tahi\xc4\x87anina Tararoa. Taj \xc4\x8din \xc4\x87e dovesti do rata izme\xc4\x91u Tahi\xc4\x87ana i Engleza te smrti gotovo svih naseljenika Pitcairna.'